CELEX: 22014D0867
Language: hu
Date: 2014-05-08 00:00:00
Title: 2014/867/EU: Az EU–PFSZ Vegyes Bizottság 1/2014 határozata ( 2014. május 8. ) az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 3. jegyzőkönyv 15. cikke (7) bekezdésének módosításáról

3.12.2014   
            
            
               HU
            
            
               Az Európai Unió Hivatalos Lapja
            
            
               L 347/42
            
         AZ EU–PFSZ VEGYES BIZOTTSÁG 1/2014 HATÁROZATA
   (2014. május 8.)
   az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 3. jegyzőkönyv 15. cikke (7) bekezdésének módosításáról
   
      (2014/867/EU)
   
   A VEGYES BIZOTTSÁG,
   tekintettel az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra és különösen annak 3. jegyzőkönyv 39. cikkére,
   mivel:
   
               (1)
            
            
               Az EU–PFSZ Társulási Tanács 2009. június 24-i 1/2009 határozatával (1) módosított, az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodáshoz (2) (a továbbiakban: a megállapodás) csatolt 3. jegyzőkönyve 15. cikkének (7) bekezdése a vámok vagy azokkal azonos hatású díjak tekintetében 2009. december 31-ig bizonyos körülmények között lehetővé teszi a részleges vámvisszatérítést vagy vámmentességet.
            
         
               (2)
            
            
               A PFSZ kérelme alapján a Bizottság 2010-ben a 3. jegyzőkönyv 15. cikkében foglalt rendelkezések alkalmazásának 2012. december 31-ig történő meghosszabbítását javasolta Az EU–PFSZ vegyes bizottság azonban nem fogadta el e határozatot.
            
         
               (3)
            
            
               A megállapodás Felei megállapodtak abban, hogy a megállapodás 3. jegyzőkönyve 15. cikke (7) bekezdésének alkalmazását 2010. január 1-jei hatállyal hat évvel meghosszabbítják, hogy a gazdasági szereplők részére biztosítsák az egyértelműséget, a gazdaság hosszú távú kiszámíthatóságát és a jogbiztonságot, valamint jogszerűvé tegyék a Bizottság javaslata által felölelt időszakot.
            
         
               (4)
            
            
               A megállapodáshoz csatolt 3. jegyzőkönyvet ennek megfelelően módosítani kell.
            
         
               (5)
            
            
               Mivel a megállapodáshoz csatolt 3. jegyzőkönyv 15. cikkének (7) bekezdése 2009. december 31. után nem alkalmazandó, 2010. január 1-jétől ezt a határozatot kell alkalmazni,
            
         ELFOGADTA EZT A HATÁROZATOT:
   1. cikk
   Az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodáshoz csatolt, a származó termékek fogalmának meghatározásáról és az igazgatási együttműködés módszereiről szóló 3. jegyzőkönyv 15. cikke (7) bekezdésének utolsó francia bekezdése helyébe a következő szöveg lép:
   
      „Ezt a bekezdést 2015. december 31-ig kell alkalmazni, és az közös megegyezéssel felülvizsgálható.”
   
   2. cikk
   Ez a határozat elfogadásának napján lép hatályba.
   Ezt a határozatot 2010. január 1-jétől kell alkalmazni.
   
      Kelt Brüsszelben, 2014. május 8-án.
      
         
            a Vegyes Bizottság részéről
         
         
            az elnök
         
         H. MINGARELLI
      
   
   
      (1)  HL L 298., 2009.11.13., 1. o.
   
   
      (2)  HL L 187., 1997.7.16., 3. o.